b'\n_START_ARTICLE_\nElon laskuoppi\n_START_PARAGRAPH_\nElon laskuopiksi kutsutaan Efraim Elon (1868\xe2\x80\x931932) kirjoittamaa laskennon oppikirjaa. Sit\xc3\xa4 k\xc3\xa4ytettiin pitk\xc3\xa4\xc3\xa4n oppikoulujen laskuoppina, ja siit\xc3\xa4 otettiin vuosina 1912\xe2\x80\x931965 kaikkiaan 31 painosta. Ensimm\xc3\xa4isen painoksen nimi oli Laskuoppi alkeislaitoksia varten ja kustantaja oli Kustannusosakeyhti\xc3\xb6 Kirja. Vuonna 1920 ilmestyneen 5. painoksen nimi on Laskuoppi etup\xc3\xa4\xc3\xa4ss\xc3\xa4 oppikouluja varten. Kirja-yhti\xc3\xb6n fuusioiduttua WSOY:hyn 1932 kustantajaksi tuli WSOY. _NEWLINE_Merkitt\xc3\xa4vi\xc3\xa4 uudistuksia teoksen painoasuun olivat Veli Valpolan muokkaukset 24. painokseen, joka julkaistiin 1950. Siin\xc3\xa4 muutettiin asioiden esitysj\xc3\xa4rjestys senaikaisten opetussuunnitelmien mukaiseksi, uudistettiin kieliasua ja mittojen lyhennyksi\xc3\xa4 vastaamaan uudempaa kielenk\xc3\xa4ytt\xc3\xb6\xc3\xa4 ja Suomen Akatemian Kielilautakunnan suosituksia. Esimerkiksi sana vaski korvattiin sanalla kupari. Lis\xc3\xa4ksi tilastotiedot, esimerkeiss\xc3\xa4 k\xc3\xa4ytetyt hinnat jne. ajanmukaistettiin. Samankaltainen, vaikkakin suppeampi ajanmukaistus tehtiin 30. painokseen vuonna 1963 rahauudistuksen takia._NEWLINE_Kirjan kirjoittaja Efraim Elo oli matematiikan opettaja, joka syntyi Laitilan Soukaisissa. Laitilassa on j\xc3\xa4rjestetty Efraim Elo -matematiikkakilpailuja peruskoulun kuudeskuokkalaisille vuodesta 1997. Kerrotaan, ett\xc3\xa4 Elo vietti aikuisi\xc3\xa4ll\xc3\xa4 kesi\xc3\xa4 kotitalossaan ja k\xc3\xa4velless\xc3\xa4\xc3\xa4n Blomin puistossa valkoisessa puvussa ja hatussaan aiheutti kummeksuntaa kyl\xc3\xa4l\xc3\xa4isiss\xc3\xa4. Elo toimi Joensuun tytt\xc3\xb6lyseon rehtorina 1925\xe2\x80\x931932._NEWLINE_Kirja on my\xc3\xb6s antanut aiheen sanonnalle \xe2\x80\x9dElon laskuopin mukaan\xe2\x80\x9d, jota k\xc3\xa4ytet\xc3\xa4\xc3\xa4n vahvistavana (ja samalla kevent\xc3\xa4v\xc3\xa4n\xc3\xa4) ilmauksena, kun halutaan todistella jonkin laskutoimituksen, yleens\xc3\xa4 yksinkertaisen, oikeellisuus. Vastaavanlaiseksi k\xc3\xa4sitteeksi muodostui my\xc3\xb6s kansakouluissa k\xc3\xa4ytettyjen Jyv\xc3\xa4skyl\xc3\xa4n seminaarin matematiikan lehtorin Nestor Ojalan (1864\xe2\x80\x931926) oppikirjojen mukaan \xe2\x80\x9dOjalan laskuoppi\xe2\x80\x9d.'